CELEX: 62016CN0168
Language: fi
Date: 2016-03-25 00:00:00
Title: Asia C-168/16: Ennakkoratkaisupyyntö, jonka Cour du travail de Mons (Belgia) on esittänyt 25.3.2016 – Sandra Nogueira, Victor Perez-Ortega, Virginie Mauguit, Maria Sanchez-Odogherty ja José Sanchez-Navarro v. Crewlink Ltd

30.5.2016   
            
            
               FI
            
            
               Euroopan unionin virallinen lehti
            
            
               C 191/18
            
         Ennakkoratkaisupyyntö, jonka Cour du travail de Mons (Belgia) on esittänyt 25.3.2016 – Sandra Nogueira, Victor Perez-Ortega, Virginie Mauguit, Maria Sanchez-Odogherty ja José Sanchez-Navarro v. Crewlink Ltd
   (Asia C-168/16)
   (2016/C 191/22)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour du travail de Mons
   
      Pääasian asianosaiset
   
   
      Valittajat: Sandra Nogueira, Victor Perez-Ortega, Virginie Mauguit, Maria Sanchez-Odogherty ja José Sanchez-Navarro
   
      Vastapuoli: Crewlink Ltd
   
      Ennakkoratkaisukysymykset
   
   Kun otetaan huomioon
   
               —
            
            
               ratkaisujen ennakoitavuuden ja oikeusvarmuuden vaatimukset, jotka ovat ohjanneet sääntöjen vahvistamista tuomioistuimen toimivallasta sekä tuomioiden täytäntöönpanosta yksityisoikeuden alalla, sellaisina kuin ne ilmenevät tuomioistuimen toimivallasta sekä tuomioiden täytäntöönpanosta yksityisoikeuden alalla 27.9.1968 tehdystä yleissopimuksesta (EYVL 1972, L 299, s. 32), sellaisena kuin se on muutettuna Itävallan tasavallan, Suomen tasavallan ja Ruotsin kuningaskunnan liittymisestä 29.11.1996 tehdyllä yleissopimuksella (EYVL 1997, [C] 15, s. 1; niin sanottu Brysselin yleissopimus), ja tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetusta neuvoston asetuksesta (EY) N:o 44/2001 (EYVL 2001, L 12, s. 1) (ks. mm. tuomio 19.7.2012, Mahamdia, C 154/11, [EU:C:2012:491], 44 ja 46 kohta)
            
         
               —
            
            
               erityispiirteet Euroopan ilmailualalla, jolla lentoyhtiön, jonka kotipaikka on yhdessä Euroopan unionin valtiossa, lukuun toimiva lentomiehistö, jonka toinen yhtiö, jonka kotipaikka on samassa valtiossa, on asettanut tämän lentoyhtiön palvelukseen, lentää päivittäin Euroopan unionin alueen yli kotiasemalta, joka voi sijaita toisessa jäsenvaltiossa, kuten tässä tapauksessa
            
         
               —
            
            
               tämän päätöksen perusteluissa kuvatut esillä olevalle oikeusriidalle ominaiset seikat
            
         
               —
            
            
               ohjaamomiehistöön ja matkustamomiehistöön 28.6.2012 alkaen sovellettavan sosiaaliturvalainsäädännön määrittämiseksi asetuksessa N:o 883/2004 käytetystä kotiaseman käsitteestä (sellaisena kuin se on määritelty asetuksen (ETY) N:o 3922/91 liitteessä III) johdettu kriteeri
            
         
               —
            
            
               Euroopan unionin tuomioistuimen oikeuskäytännöstä johdetut, tämän päätöksen perusteluissa mainittujen tuomioiden mukaiset periaatteet,
            
         voidaanko 22.12.2000 annetun neuvoston asetuksen N:o 44/2001 19 artiklan 2 kohdassa tarkoitettua käsitettä ”paikkakunta, missä työntekijä tavallisesti työskentelee” tulkita siten, että se on rinnastettavissa kotiaseman käsitteeseen, jolla tarkoitetaan 16.12.1991 annetun neuvoston asetuksen N:o 3922/91 liitteen III mukaan ”lentotoiminnan harjoittajan miehistön jäsenelle nimeämää paikkaa, jossa miehistön jäsen tavallisesti aloittaa ja lopettaa työjakson tai peräkkäisten työjaksojen sarjan ja jossa lentotoiminnan harjoittaja ei tavallisesti vastaa hänen majoituksestaan”, määritettäessä sopimusvaltio (ja siten sen toimivalta), jonka alueella työntekijät tavallisesti työskentelevät, kun nämä työntekijät on asetettu lentomiehistön jäseninä sellaisen yhtiön palvelukseen, johon sovelletaan jonkin unionin valtion lainsäädäntöä ja joka harjoittaa kansainvälistä matkustajalentoliikennettä koko Euroopan unionin alueella, jos tämä ”kotiasemasta”, jolle ”työsuhteen” katsotaan ”tosiasiallisesti keskittyvän” siksi, että kaikki työntekijät aloittavat siellä systemaattisesti työpäivänsä ja lopettavat sen tässä paikassa ja organisoivat siellä päivittäisen työnsä ja jonka läheisyydessä heillä on niiden sopimussuhteiden ajan, joiden kuluessa heidät on asetettu tämän lentoyhtiön palvelukseen, ollut tosiasiallinen asuinpaikkansa, johdettu liittymäperuste on se, joka liittyy läheisimmin sopimusvaltioon ja jolla samalla varmistetaan asianmukaisin suojelu sopimussuhteen heikommalle osapuolelle?